La Policia Local de Gandia adquireix nou cotxes amb noves tecnologies per a millorar el servei
23 juny 2025

## La Policia Local de Gandia adquireix nou cotxes amb noves tecnologies per a millorar el servei23 juny 2025Última actualització: 23 juny 2025

![](../gestion/img/e3731f703966201bb0b4969183a0cfe15fdc471c225997691c65610828bc4dbe.jpg)  
  

L’alcalde de Gandia, ****José Manuel Prieto****, acompanyat de la regidora de Protecció, Seguretat, Convivència, Mobilitat, Trànsit i Transport Públic, ****Lydia Morant****, han presentat aquest matí els nous cotxes de Policia Local, que s'han adquirit a través de lots de licitació, on dues empreses han resultat adjudicatàries per un import econòmic superior al milió d’euros. En concret, nou vehicles renovats i adaptats a les necessitats dels serveis.

__“Hi ha un pas qualitatiu important amb aquests vehicles____, que__ __incorporen totes les últimes prestacions i tecnologies____. No només són més confortables, híbrids, treballen en el criteri de sostenibilitat, sinó que continuar____an__ __millorant la protecció i la seguretat ciutadana____,__ __les prestacions i els serveis dels nostres agents de Policia local en benefici de la seua qualitat en el treball”____,__ ha destacat l’alcalde.

Així, dels vehicles presentats, a banda dels de camuflatge, hi ha dos específics per a trànsit (amb panells on es pot informar i advertir d’un accident o una incidència en la via pública); quatre per a la protecció ciutadana i un cotxe per a unitat canina (arriba en juliol).

A banda, es traslladarà l’equipament DESA, desfibril·lador portàtil dels antics vehicles, als nous per mantenir el servei de proximitat assistencial que s’està donant permanentment.

A més, se sumen a les dues inversions que s’acaben de fer en els dos quads i el buggy per a la platja, presentats la setmana passada i destinades exclusivament per als agents i per als dispositius en la zona d’arena. “__I continuem treballant per augmentar els recursos humans i materials de la Policia Local”.__

Prieto ha ressaltat també __“____el treball impecable dels nostres recursos i efectius humans al càrrec de la seguretat i de la protecció dels nostres ciutadans. Plena garantia, sobretot en un moment quan sabeu que redoblem esforços i dispositius coincidint amb els mesos de major presència de ciutadans i de visitants”__, ha conclòs.

[Twittear](https://twitter.com/share)